Kevin Bacon

Kevin Norwood Bacon (s. 8. heinäkuuta 1958 Philadelphia, Pennsylvania) on yhdysvaltalainen näyttelijä. Hän on näytellyt muun muassa elokuvissa Footloose, Kunnian miehiä , JFK – avoin tapaus, Apollo 13 ja Sleepers – katuvarpuset.

 Nuoruus 
Kevin Bacon syntyi vuonna 1958 Philadelphiassa kaupunkisuunnittelija ja arkkitehti Edmund Baconin ja opettaja Ruth Hilda Holmesin kuusilapsisen perheen kuopukseksi. Hän kävi taidekoulua ja teatterikoulua kotikaupungissaan ja sitten teatterikoulua New Yorkin Greenwich Villagessa.

 Ura 
Baconin ensimmäinen elokuvarooli oli vuoden 1978 collegekomediassa Delta-jengi. Sitä seurasivat Perjantai 13. (1980) ja Svengijengi vauhdissa jälleen (1982). Bacon näytteli myös television saippuasarjassa Guiding Light ja teatterinäytelmässä 40 Deuce, josta hän sai Obie-palkinnon. Yksi Baconin uran tunnetuimmista rooleista on kapinallisen Ren McCormackin rooli vuoden 1984 elokuvassa Footloose, jossa Bacon pääsi esittelemään tanssitaitojaan.

Baconin menestyselokuvia 1990-luvulla olivat vuoden 1990 kauhuelokuvat Väristyksiä ja Raja tuntemattomaan sekä Kunnian miehiä (1992), Villi joki (1994), Apollo 13 (1995) ja Sleepers – katuvarpuset (1996). Niitä seurasivat muun muassa Villit kuviot (1998), Stir of Echoes – henkien vankina (1999), Hollow Man – mies ilman varjoa (2000), Menneisyyden ote (2003) , The Woodsman (2004) ja Frost/Nixon (2008). Lisäksi Bacon ohjasi vuoden 2005 elokuvan Loverboy.

Merijalkaväen sotilaan roolista elokuvassa Taking Chance (2009) Bacon voitti ensimmäisen Golden Globe -palkintonsa. Sitä seurasivat elokuvat X-Men: First Class (2011) ja Hölmö hullu rakkaus (2011).

Vuonna 2013 Bacon esitti pääosaa FBI-agenttina televisioelokuvassa Pahan jäljillä. Sitä seurasi rooli komediassa I Love Dick, josta Bacon sai Golden Globe -ehdokkuuden.

Bacon palasi muutaman vuoden tauon jälkeen elokuviin vuoden 2020 kauhuelokuvassa You Should Have Left.

Bacon on myös folkrock-muusikko ja soittaa Michael-veljensä kanssa The Bacon Brothers -yhtyeessä. Se julkaisi vuonna 2018 jo kahdeksannen albuminsa.

Bacon tunnetaan nimeään kantavasta seurapelistä Six Degrees of Kevin Bacon, jossa pelaajat joutuvat etsimään lyhimmän yhteyden Baconin ja jonkun toisen Hollywood-tähden välille.

 Yksityiselämä 
Bacon on ollut naimisissa näyttelijä Kyra Sedgwickin kanssa vuodesta 1988 alkaen. Heillä on kaksi yhteistä lasta. Bacon menetti kerran paljon rahaa Bernard Madoffin Ponzi-huijauksessa.

 Filmografia 
Elokuvat Vuosi Suomenkielinen nimi Alkuperäinen nimi Rooli 1978  Delta-jengi  National Lampoon’s Animal House  Chip Diller1979  Yritetään yhdessä, aloitetaan alusta  Starting Over  nuori aviomies Paluu mereltä  The Gift  Teddy 1980  Aikamoinen sankari  Hero at Large  teini Perjantai 13.  Friday the 13th  Jack 1981  Vain kun nauran  Only When I Laugh  Don Holcroft 1982  Svengijengi vauhdissa jälleen  Diner  Timothy Fenwick Jr. Forty Deuce  Forty Deuce  Ricky 1983  The Demon Murder Case  The Demon Murder Case  Kenny Miller  Valtavia muutoksia viime hetkellä  Enormous Changes at the Last Minute  Dennis 1984  Footloose  Footloose  Ren Mister Roberts  Mister Roberts  Frank Pulver1986  Fillaritiikerit  Quicksilver  Jack Casey  Nuoruusvuodet  The Little Sister  valvoja1987  Kun rohkeus pettää  White Water Summer  Vic  End of the Line  End of the Line  Everett Vauhdilla Chicagoon  Planes, Trains & Automobiles  taksiin kiirehtivä mies1988  Lemon Sky  Lemon Sky  Alan  Vauva tulossa  She’s Having a Baby  Jake Briggs Lain kahdet kasvot  Criminal Law  Martin Thiel 1989  Ensimmäinen leffa  The Big Picture  Nick Chapman1990  Väristyksiä  Tremors  Valentine McKee Raja tuntemattomaan  Flatliners  David Labraccio1991  Queensin kingit  Queens Logic  Dennis  Minun, sinun  He Said, She Said  Dan Hanson Pyrates  Pyrates  Ari JFK – avoin tapaus  JFK  Willie O’Keefe 1992  Kunnian miehiä  A Few Good Men  Jack Ross1994  Valkoinen heimoveli  The Air Up There  Jimmy Dolan Villi joki  The River Wild  Wade1995  Alcatraz – kohtaloni  Murder in the First  Henri Young Apollo 13  Apollo 13  Jack Swigert Balto  Balto  Balto (äänirooli) 1996  Sleepers – katuvarpuset  Sleepers  Nokes1997  Täydellinen sulhanen  Picture Perfect  Sam Mayfair Destination Anywhere  Destination Anywhere  Mike  Tunneli Kiinaan  Digging to China  Ricky Schroth  Amerikkalainen unelma  Telling Lies in America  Billy Magic  1998  Villit kuviot  Wild Things  Ray Duquette 1999  Stir of Echoes – henkien vankina  Stir of Echoes  Tom Witzky2000  Koirani Skip  My Dog Skip  Jack Morris Hollow Man – mies ilman varjoa  Hollow Man  Sebastian Caine 2001  Vaarallinen potilas  Novocaine  Lance Phelps 2002  Ansassa  Trapped  Hickey2003  Menneisyyden ote  Mystic River  Sean Devine Kuka pelkää pimeää  In the Cut  John Graham2004  The Woodsman  The Woodsman  Walter Cavedweller  Cavedweller  Randall Pritchard2005  Loverboy  Loverboy  Marty Beauty Shop  Beauty Shop  Jorge Alaston totuus  Where the Truth Lies  Lanny Morris2007  The Air I Breathe  The Air I Breathe  Love Death Sentence  Death Sentence  Nick Hume Rails & Ties – risteysasemalla  Rails & Ties  Tom Stark 2008  Frost/Nixon  Frost/Nixon  Jack Brennan  2009  Taking Chance  Taking Chance  Mike Strobl Tule omakseni  My One and Only  Dan Devereaux 2010  Super  Super  Jacques2011  Elephant White  Elephant White  Jimmy X-Men: First Class  X-Men: First Class  Sebastian Shaw Hölmö hullu rakkaus  Crazy, Stupid, Love.  David Lindhagen 2012  Jayne Mansfield’s Car  Jayne Mansfield’s Car  Carroll Caldwell 2013  R.I.P.D. – Haamukytät  R.I.P.D.  Hayes2015  Cop Car  Cop Car  Kretzer Black Mass  Black Mass  Charles McGuire 2016  6 Miranda Drive  6 Miranda Drive  Peter TaylorTelevisiosarjat Vuosi Nimi Rooli Jaksot 1980–1981  Guiding Light  Tim Werner  7 jaksoa 1994  Frasier  Vic (äänirooli)  ”Adventures in Paradise: Part 2”  2011  Robot Chicken  Ren McCormack / Pringle (äänirooli)  ”Beastmaster and Commander”  2013–2015  Pahan jäljillä  Ryan Hardy  45 jaksoa 2022  The Guardians of the Galaxy Holiday Special  oma itsensä  televisiosepsiaali

 Lähteet 

 Aiheesta muualla 


 The Oracle of Bacon (Six Degrees of Kevin Bacon game solver)
 Baconin virallinen sivu

Luokka:Yhdysvaltalaiset elokuvanäyttelijät
Luokka:Hollywood Walk of Fame
Luokka:Vuonna 1958 syntyneet
Luokka:Elävät henkilöt
Luokka:Seulonnan keskeiset artikkelit